"เอ่ชา เอชา ชาชาฉ่าชา หนอยแน่" อารัมภบทมาเป็น "ฉ่อย" ใช่ว่าจะอารมณ์ดี แต่เป็นเพราะบรรยากาศพาเพลี่ยงพล้ำไปเจ๊อะเจอความสดชื่นที่สุดเซ็งหลังจากที่อิ่มเอิบกับราเมนอร่อยๆ ของ "อาจิเซน ราเมน" เลยอยากหาเครื่องดื่มเย็นๆ มีดีกรีความเป็นชา ทันทีที่เดินออกจากร้านราเมนหันซ้ายหันขวาก็จะเจอร้าน "ชาชักชาวเรือ" ที่ชวนหลงใหลเลยไม่รอช้า ขอจัดหน่อยอีกอย่างเพราะยังไม่เคยกินด้วยเลยขอลองขอโดนซั๊กอึกนึง ณ เอเชียทีคนี่แหละครับ

- ชาชักชาวเรือ ร้านบูธขนาดเท่ากับร้านที่เปิดแนวๆ เดียวกันของเอเชียทีคที่เป็นร้านขายของหวานประเภท "โรตี-ชาชัก" ต่างๆ หลากหลายประเภท จัดร้านดูดีดึงดูดนักท่องเที่ยวมากๆ ครับ ให้บรรยากาศดีอย่างว่าหละครับบรรยากาศสถานที่พาไปอยู่แล้วเห็นอะไรก็ดูสวยงามไปหมดครับ มีทุกอย่างที่ร้านขายเครื่องดื่มประเภทนี้มี โรตีก็มีหลากหลายหน้า แต่.....จะเป็นอย่างไรนั้น ขอเขียนถึงหน่อยละกันโนะ

- บรรยากาศของร้าน ชาชักชาวเรือ Asiatique The Riverfront อย่างที่เกริ่นไปเมื่อตอนต้นหละครับ ว่าร้านน่าซื้อมากๆ กะว่าซื้อแล้วเดินเล่นสบายๆ ต่อเสียหน่อย วันนี้คนไม่มากนัก สบายๆ ครับคนต่อคิวยืนรอซื้อกันเยอะพอสมควร (ส่วนใหญ่เป็นขาจรชาวต่างชาติครับ) ครับ

- การบริการของร้าน ชาชักชาวเรือ Asiatique The Riverfront จะมีใบมาให้กาเลยครับ อยากได้อะไรก็ติ๊กๆ กาๆ ไป จากนั้นจ่ายเงินแล้วก็รับนัมเบอร์มา รอการประกาศจากนั้นก็ไปรับ หรือจะยืนดูการแสดงระหว่างรอก็ได้ เพลินดีครับ คนขายยิ้มแย้มแจ่มใสครับ

- คุณภาพของเครื่องดื่ม-ขนมและราคาของร้าน ชาชักชาวเรือ Asiatique The Riverfront คุณภาพกับราคาเหมาะสมนะครับ พวกผลไม้ก็สดสะอาดดีมากๆ ความสะอาดของร้านก็ดีครับ แต่สำหรับเครื่องดื่มจุดนี้แหละครับที่ทำเอาผมหมด Mood ในการเดินต่อเลยทีเดียวครับ รสชาติมันไม่ใช่เลยอะครับสำหรับเครื่องดื่ม เป็นครั้งนึงที่จ่ายเงินซื้อเครื่อมดื่มแล้วเสียดายเงินมากๆ เลยครับ คือ "ชา" มันไม่ "ชาชาฉ่าชา" อย่างที่ควรจะเป็นเลยครับ กลิ่นหอมไม่มีเหมือนชงมาผสมน้ำอัตราส่วนไม่ดีหรือผมคิดเล่นๆ ว่าอาจจะกรองหลายครั้งจนหมดความชาหรือเปล่าอันนี้ผมก็ไม่ทราบได้ประมาณนั้น ใส่น้ำแข็งเข้าไปทำให้แทบจะเป็นน้ำเปล่าผสมน้ำตาลแบบนั้นเลยครับ นี่ถ้ามีแบบปั่นนึกไม่ออกเลยว่าจะขนาดไหน วันนี้ผมสั่งชาเขียวไป โดยบอกว่าขอลดความหวานลดครึ่งนึงตามสไตล์ แต่ทางร้านบอกว่า แนะนำว่าไม่ให้ลดนะครับ เพราะว่ามันจะทำให้ไม่อร่อย (คือตรงนี้ถ้าทานชาเขียวบ่อยๆ หรือชอบจริงๆ คงจะทราบกันดีว่า ชาเขียวมันไม่ได้อร่อยที่นมข้นหวานเยอะๆ เลยครับ ความอร่อยมันอยู่ที่กลิ่นความหอมของใบชาต่างหาก ยิ่งลดน้ำตาลเท่าไหร่ก็จะได้ความสดชื่นมากเท่านั้นสำหรับชาเขียว) แต่ผมก็ยืนยันว่าลดไปครับ รสชาติความหวานเป็นไปตามที่ผมชอบคือ หวานน้อยแต่สิ่งที่น้อยกว่าน้ำตาลคือสีของชาเขียว ที่ผมเห็นแล้วคิดก่อนเลย เฮ๊ยทำไมสีแบบนี้นะ เพิ่งเคยเห็นชาเขียวสีนี้นึกในใจเล่นๆ "ชาเขียวปลอม" 555 แก้วละ 45 บาท ไม่แพงกับสถานที่แบบนี้ แต่รสชาติมันทำให้ผมเสียดายตังค์จนได้ คือมันไม่มีความหอมของชาเลยจริงๆ ครับ "เหมือนดูดนมข้นหวานใส่สีเขียว" จริงๆ ส่วนชาเย็นก็รสชาติธรรมดาเหมือนตามร้านข้างนอกทั่วๆ ไป มาถึงในส่วนของโรตี ก็ไม่แตกต่างกับตามข้างนอก จริงๆ ผมคิดว่าขนมชนิดโรตีนี้ "เคยมีที่ดีกว่านี้ครับ" แต่มีดีมากๆ เลยก็ตรงที่เลือกใส่ท็อปปิ้งได้หลายอย่างเลย มีทั้ง มะม่วง,ทุเรียน,กล้วย,ไข่ไก่ มาครบมาเต็มชอบตรงนี้ เลยสั่งทั้งแบบ โรตีใส่ไข่กับโรตีใส่ไข่กับมะม่วงมาสองที่เลย มันก็อร่อยในแบบหาได้ตามร้านทั่วๆ ไปครับ เรียกว่ากินเอาอิ่มไปหละกันคร้าบบบ ราคาก็ถ้าอยู่ในสถานที่แบบนี้ก็พอรับไหวหละครับ

- มุมมอง Metto สำหรับผมรสชาติธรรมดาไปจริงๆ ครับสำหรับร้านขนมและเครื่องดื่มร้านนี้ ผมดื่มไปแล้วคาใจไปจนต้องไปซื้อเครื่อมดื่มใกล้ๆ กันที่ผมติดอกติดใจมาแล้วกับ "เจ้าจ๋อสีเหลืองๆ" กินให้หายคาใจไม่งั้นกลับบ้านมากับรสชาติ "ชา" อาจจะทำให้นอนไม่หลับได้ ยังไงก็เรียกว่าพอแก้ขัดได้เท่านั้นนะครับ อาจจะเหมาะกับชาวต่างชาติมากกว่า สำหรับคนไทยอย่างเราๆ ทานก็ได้ไม่ทานก็ไม่เสียหายอะไร แล้วแต่การตัดสินใจแต่ละท่านนะคร้าบบบ ถ้าเน้นราคาหรือแค่ดับกระหายแก้หายอยากก็จัดไปเพราะราคาไม่แพง แต่ถ้าเน้นรสอร่อยๆ ของเครื่องดื่มหรือความหลากหลายและหาของยากทานแนะนำจุดอื่นๆ ที่มีอยู่เรียงรายเต็มพื้นที่ของ Asiatique The Riverfront แห่งนี้ครับ

สำหรับวันนี้สวัสดีครับ (23 September 2014)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบ
Written By Metto
2014 Metto All Rights Reserverd.